

**LIETUVOS RESPUBLIKOS FINANSŲ MINISTERIJA**

|  |  |
| --- | --- |
| Savivaldybėms pagal pridedamą sąrašąKopija:Všį Centrinei projektų valdymo agentūraiLietuvos savivaldybių asociacijai |  |
| **DĖL PROJEKTŲ TINKAMUMO FINANSUOTI SAVIVALDYBĖS PASISKOLINTOMIS LĖŠOMIS** |  |

Atsižvelgdama į VšĮ Centrinės projektų valdymo agentūros atliktą savivaldybių paraiškose nurodytų projektų vertinimą pagal Projektų atrankos tvarkos aprašo[[1]](#footnote-1) (toliau – Aprašas) 9 punkte nurodytus projektų tinkamumo finansuoti vertinimo kriterijus ir Aprašo 11 punkte nurodytus projektų naudos kokybės vertinimo kriterijus bei vadovaudamasi Aprašo 16 punktu, Finansų ministerija informuoja, kad toliau nurodyti savivaldybių pateikti projektai laikomi **tinkamais finansuoti savivaldybės pasiskolintomis lėšomis** pagal Lietuvos Respublikos 2019 metų valstybės biudžeto ir savivaldybių biudžetų finansinių rodiklių patvirtinimo įstatymo 12 straipsnio 1 dalies 2 punktą:

|  |  |  |  |
| --- | --- | --- | --- |
| **Eil. Nr.** | **Savivaldybė (-ės)** | **Savivaldybės projekto, kurį planuojama finansuoti pasiskolintomis lėšomis (toliau – projektas), preliminarus pavadinimas** | **Leistina maksimali projektui įgyvendinti reikalingų pasiskolinti lėšų suma,  *tūkst. Eur***  |
| *1* | *2* | *3* | *4* |
| 1.  | Kelmės rajono | Fotovoltinės elektrinės įrengimas ant Kelmės kultūros centro stogo | 26.20 |
| 2.  | Kelmės rajono | Fotovoltinės elektrinės įrengimas ant Kražių Žygimanto Liauksmino gimnazijos stogo | 22.88 |
| 3. | Ignalinos rajono | Viešojo pastato, esančio Kalno g. 80, Dysnos k., Didžiasalio sen., Ignalinos r. sav., energinio efektyvumo didinimas | 150.43 |
| 4. | Elektrėnų | Elektrėnų savivaldybės viešųjų pastatų infrastruktūros gerinimas | 22.21 |
| 5. | Švenčionių rajono | Švenčionių Zigmo Žemaičio gimnazijos, Adutiškio g. 18, Švenčionių m. modernizavimas | 617.13 |
| 6. | Elektrėnų | Pylimų vaikų darželio pastato pritaikymas kultūrinei ir socialinei veiklai | 36.97 |
| 7. | Varėnos rajono | Varėnos „Pasakos“ vaikų lopšelio-darželio pastato modernizavimas | 539.11 |
| 8. | Šiaulių rajono | Kuršėnų dvaro sodybos (unikalus kodas 16057) tvarkybos darbai ir pritaikymas kultūros ir verslo poreikiams (I–as etapas) | 297.00 |
| 9. | Vilniaus rajono | Kalvelių Stanislavo Moniuškos gimnazijos pastato atnaujinimas (modernizavimas) | 800.00 |
| 10. | Kauno miesto | Kauno specialiosios mokyklos pastato (adresu Apuolės g. 11) modernizavimas | 600.00 |
| 11. | Šiaulių rajono | Ventos upės viešosios erdvės Kuršėnų mieste įrengimas ir pritaikymas bendruomeniniams ir verslo poreikiams | 760.00 |
| 12. | Vilniaus rajono | Vaidotų mokyklos-darželio „Margaspalvis aitvarėlis“ pastato atnaujinimas (modernizavimas) | 650.00 |
| 13. | Vilniaus rajono | Marijampolio vaikų lopšelio-darželio pastato atnaujinimas (modernizavimas) | 400.00 |
| 14. | Utenos rajono | Utenos vaikų darželio - lopšelio "Pasaka" modernizavimas | 400.00 |
| 15. | Vilniaus rajono | Riešės šv. Faustinos Kovalskos pagrindinės mokyklos pastato, esančio Vilniaus r., sav., Riešės sen., Didžiosios Riešės k., Riešės g. 28, atnaujinimas (modernizavimas) | 350.00 |
| 16. | Elektrėnų | Viešojo naudojimo objekto, esančio Liepų g. 15, Gilučių k., atnaujinimas | 51.73 |
| 17. | Tauragės rajono | Tauragės rajono savivaldybei nuosavybės teise priklausančio viešojo mokslo paskirties pastato Prezidento g. Tauragėje atnaujinimas (M. Mažvydo progimnazija) | 360.00 |
| 18. | Plungės rajono | Universalaus sporto ir sveikatingumo komplekso Plungėje, Mendeno g. 1C, statyba (I etapas) | 900.00 |
| 19. | Utenos rajono | Utenos vaikų darželio - lopšelio "Šaltinėlis" modernizavimas | 600.00 |
| 20. | Kazlų Rūdos | Ikimokyklinio ugdymo paslaugų plėtra Kazlų Rūdoje | 255.00 |
| 21. | Panevėžio miesto | Teritorijos prie „Ekrano“ marių konversija, pritaikant ją aktyviam poilsiui, užimtumui ir vietos verslo skatinimui | 932.00 |
| 22. | Kauno miesto | Prezidento Valdo Adamkaus gimnazijos pastato modernizavimas | 1,330.00 |
| 23. | Kretingos rajono | Kretingos sporto komplekso statyba | 975.50 |
| 24. | Kelmės rajono | Tytuvėnų miesto viešųjų erdvių sutvarkymas ir pritaikymas visuomenės poreikiams | 500.00 |
| 25. | Panevėžio miesto | Panevėžio „Vilties“ progimnazijos (Ramygalos g. 16, Panevėžys) atnaujinimas (modernizavimas) | 1,741.50 |
| 26. | Elektrėnų | Buvusio "Vaikų pasaulio" konversija į viešąją rekreacinę teritoriją | 227.56 |
| **Iš viso:** | 13,545.21 |

Primename, kad savivaldybei pasiskolinus lėšas aukščiau nurodytiems atrinktiems projektams, savivaldybės biudžetas turi atitikti Lietuvos Respublikos fiskalinės sutarties įgyvendinimo konstitucinio įstatymo (toliau – Konstitucinis įstatymas) 4 straipsnio 2 ir 4 dalių nuostatas per ketverių metų laikotarpį. Savivaldybei neįvykdžius šios sąlygos, atitinkamų metų Valstybės biudžeto ir savivaldybių biudžetų finansinių rodiklių patvirtinimo įstatyme bus numatytos atitinkamos korekcinės priemonės.

Taip pat atkreipiame dėmesį, kad Valstybės kontrolė vykdo biudžeto politikos kontrolės institucijos (toliau – Fiskalinė institucija) funkcijas, jai nustatytas Lietuvos Respublikos valstybės kontrolės įstatymu įgyvendinant Konstitucinį įstatymą. Siekdama užtikrinti fiskalinės drausmės taisyklių, nustatytų Konstituciniame įstatyme, laikymosi stebėseną, Fiskalinė institucija *ex-ante* ir *ex-post* tikrina, kaip/ar yra laikomasi visam valdžios sektoriui ir atskiriems biudžetams (tarp jų ir savivaldybių) taikomų fiskalinės drausmės taisyklių. Fiskalinė institucija vertinimo ataskaitas teikia Seimui ir skelbia viešai. Savivaldybių biudžetų *ex-post* vertinimą už 2018 m. galima rasti Valstybės kontrolės interneto paskyroje <http://www.vkontrole.lt/bp/isvada.aspx?id=10295> skyrelyje Fiskalinės drausmės taisyklių laikymosi skaičiuoklė.

Finansų viceministrė Loreta Maskaliovienė

Žana Zimina, tel. nr. 8 5 219 9395, el. p. zana.zimina@finmin.lt

**ADRESATŲ SĄRAŠAS**:

1. Elektrėnų savivaldybei
2. Ignalinos rajono savivaldybei
3. Kauno miesto savivaldybei
4. Kazlų Rūdos savivaldybei
5. Kelmės rajono savivaldybei
6. Kretingos rajono savivaldybei
7. Panevėžio miesto savivaldybei
8. Plungės rajono savivaldybei
9. Šiaulių rajono savivaldybei
10. Švenčionių rajono savivaldybei
11. Tauragės rajono savivaldybei
12. Utenos rajono savivaldybei
13. Varėnos rajono savivaldybei
14. Vilniaus rajono savivaldybei
1. Lietuvos Respublikos finansų ministro 2019 m. kovo 27 d. įsakymu Nr. 1K-98 patvirtintas „Projektų atrankos tvarkos aprašas“. [↑](#footnote-ref-1)